สัปดาห์นี้ ยังคงมีฝนตกต่อเนื่องในหลายพื้นที่ โดยเฉพาะภาคตะวันออก
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ ( 19-25 ก.ค. 64 )ว่า วันนี้ (19 ก.ค.64) - 20 ก.ค 64 หลายพื้นที่ยังคงมีฝนตกต่อเนื่อง โดยภาคเหนือภาคตะวันออกเฉียงเหนือ และภาคกลาง และภาคใต้ ปริมาณฝนร้อยละ 40-60 ของพื้นที่ มีฝนตกหนักบางแห่ง ขณะที่ภาคตะวันออก ปริมาณฝนร้อยละ 40-70 ของพื้นที่ มีฝนตกหนักบางแห่งเช่นกัน จากนั้นวันที่ 21-25 ก.ค. 64 ปริมาณฝนของทุกพื้นที่จะเพิ่มขึ้น ร้อยละ 60 ของพื้นที่ ยกเว้นภาคตะวันออกปริมาณฝนร้อยละ 60 - 70 ของพื้นที่ขอให้ประชาชนในพื้นที่เสี่ยงภัยเฝ้าระวังปริมาณฝนที่ตกหนักและรักษาสุขภาพ// เสียง //ขณะเดียวกัน กรมอุตุนิยมวิทยา ยังได้ติดตามหย่อมความกดอากาศต่ำจากร่องมรสุมที่พาดผ่านประเทศไทย เมียนมาลาว เวียดนาม และจีน คาดว่าจะก่อตัวเป็นพายุดีเปรสชันได้ในวันนี้ โดยพายุดังกล่าวจะไม่เคลื่อนตัวเข้ามาในประเทศไทยแต่จะส่งผลทำให้สภาพอากาศค่อนข้างแปรปรวนเท่านั้น